DRSI: št. 2431-

POGODBA izvajalca št……………………………….

Republika Slovenija, Ministrstvo za infrastrukturo, Direkcija RS za infrastrukturo, Tržaška 19, 1000 Ljubljana z davčno številko SI75827735, matično številko 5300177000, ki jo zastopa \_\_\_\_\_\_\_\_\_\_\_ (v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

**skleneta**

**POGODBO o izdelavi**

**projektne dokumentacije za pridobitev projektnih in drugih pogojev in izvedbenega načrta za »****Izdelava projektne dokumentacije za nadgradnjo železniške postaje Vrtojba«**

**I. UVODNA DOLOČBA**

1. člen

Pogodbeni stranki uvodoma ugotavljata, da je bil izvajalec izbran na podlagi izvedenega odprtega postopka v skladu z določili veljavnega Zakona o javnem naročanju na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

1. člen

Pogodbene stranke soglašajo, da bodo morebitne osebne podatke varovale in obdelovale v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo in 177/20) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016 str. 1-88).

**II. PREDMET POGODBE**

1. člen

Predmet pogodbe je Izdelava projektne dokumentacije za nadgradnjo železniške postaje Vrtojba, verifikacija ter projektantski nadzor, PID in NOV.

Predmet pogodbe je razdeljen v Fazo A (ki je razdeljena na Fazo A1, A2, A3) in Fazo B (ki je razdeljena na Fazo B1, B2), in sicer:

Faza A:

* Faza A1: izdelava projektne dokumentacije za pridobitev projektnih in drugih pogojev (DPP),
* Faza A2: izdelava izvedbenega načrta (IzN),
* Faza A3: izvedba verifikacije projektne dokumentacije po TSI in revizija,

Faza B:

* Faza B1: izvajanje projektantskega nadzora v fazi gradnje;
* Faza B2: izdelava projektne dokumentacije izvedenih del (PID) in navodil za obratovanje in vzdrževanje (NOV).

Podrobnejši opis del je razviden iz projektne naloge in ponudbenega predračuna, ki sta sestavni del pogodbene dokumentacije.

Naročnik si pridržuje pravico, da Faze B ne naroči, zaradi česar izvajalec ni upravičen do dodatnih stroškov in iz tega naslova izvajalec od naročnika ni upravičen uveljavljati kakršnekoli odškodnine.

Izvajalec bo za naročnika opravil vsa dela in izdelal projektno dokumentacijo v obsegu in v obliki, ki jo določajo veljavni predpisi s področja graditve objektov in urejanja prostora ter standardi in pravila stroke.

Projektna dokumentacija mora biti izdelana skladno s projektno nalogo.

**III. POGODBENA VREDNOST DEL**

1. člen

Pogodbena vrednost za predmet pogodbe iz 3. člena te pogodbe je dogovorjena na podlagi ponudbe izvajalca št………………v potrjeni in sprejeti predračunski vrednost, in sicer:

* za **Fazo A,** ki znaša skupaj brez davka na dodano vrednost ………………………...

Dela za Fazo A se obračunajo po načelu »skupaj dogovorjena cena«. Skupaj dogovorjena cena vključuje tudi vrednost presežnih in manjkajočih del ter vrednost nepredvidenih del, za katera je ponudnik vedel, ali bi moral vedeti, da se izvedejo. Izvajalec ni upravičen do uveljavljanja razlik v ceni.

* za **Fazo B1**, ki znaša skupaj brez davka na dodano vrednost ………………………..,

Dela za Fazo B1 se obračunajo po načelu »cena na enoto mere«. Končna cena se bo obračunala glede na dejansko porabo ur (eur/uro).

* za **Fazo B2**, ki znaša skupaj brez davka na dodano vrednost ………………………..,

Dela za Fazo B2 se obračunajo po načelu »skupaj dogovorjena cena«. Skupaj dogovorjena cena vključuje tudi vrednost presežnih in manjkajočih del ter vrednost nepredvidenih del, za katera je ponudnik vedel, ali bi moral vedeti, da se izvedejo.

* skupna ocenjena vrednost po predračunu je za vsa dela brez DDV: ………………. in z DDV: …………. (z besedo: ………………………………………………………………..………... 00/100).

Naročnik bo izvajalcu priznal valorizacijo v skladu z določili Pravnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. L. št. 1/04).

Cena se lahko prvič spremeni po preteku enega leta od sklenitve pogodbe, in ko kumulativno povečanje cen življenjskih potrebščin, kot ga je objavil Statistični urad Republike Slovenije, preseže 4 % vrednosti, šteto od preteka enega leta od sklenitve pogodbe. Nadaljnja povišanja se lahko izvedejo, ko kumulativno povečanje dogovorjenega indeksa cen ponovno preseže 4 % vrednosti od zadnjega povišanja denarnih obveznosti. Povišanje denarnih obveznosti lahko znaša največ 80 % povišanja indeksa cen iz prejšnjega odstavka tega člena.

Izvajalec lahko obračuna zgolj tiste postavke ponudbenega predračuna, ki jih je naročnik naročil. Če določena postavka ni bila naročena, izvajalec ni upravičen do plačila.

Ponudba izvajalca z vso pripadajočo dokumentacijo je sestavni del te pogodbe.

**IV. IZVEDBENI ROK**

1. člen

Izvajalec se obvezuje pričeti z izvajanjem s to pogodbo prevzetih del takoj po uvedbi v delo. Dela se obvezuje dokončati v naslednjih rokih:

**Faza A:**

**Faza A1: izdelava projektne dokumentacije za pridobitev projektnih in drugih pogojev (DPP)**

* v roku 6 mesecev od uvedbe v delo bo pridobil projektne in druge pogoje ter pridobil potrditev DPP s strani naročnika (pri tem je treba upoštevati, da se predvideva 45 dni za pregled in potrditev DPP s strani naročnika);

**Faza A2: izdelava izvedbenega načrta (IzN)**

* v roku 9 mesecev od uvedbe v delo bo oddal dopolnjen izvedbeni načrt (IzN), skladno s pripombami recenzije in revizije ter pridobljenim sklepom o opravljeni reviziji s strani upravljavca in vmesno izjavo o verifikaciji (VIV) za fazo projektiranja s strani verifikacijskega organa ter z vsemi pridobljenimi mnenji (pri tem je treba upoštevati, da se predvideva 45 dni za pregled IzN s strani naročnika).

**Faza A3: izvedba verifikacije projektne dokumentacije po TSI in po nacionalni zakonodaji**

* hkrati s predajo dopolnjenega izvedbenega načrta (IzN) mora biti predana tudi vmesna izjava o verifikaciji (VIV) za fazo projektiranja po TSI in Sklep o uspešno opravljeni reviziji projektne dokumentacije upravljavca JŽI SŽ-Infrastruktura.

**Faza B:**

**Faza B1: Projektantski nadzor**

* Projektantski nadzor je ponudnik dolžan zagotavljati v času od uvedbe izvajalca gradbenih del, ki so predmet razpisanih IzN projektov, v delo, do uspešno zaključenega tehničnega pregleda. Začetek gradbenih del je predviden konec leta 2023. Predvideni rok za tehnični pregled izvedenih del je 12 mesecev po začetku gradbenih del. Rok dokončanja vseh del je predvidoma konec leta 2024.

**Faza B2: Izdelava PID in NOV**

* najkasneje 45 dni pred tehničnim pregledom del, ki so predmet izdelane IzN projektne dokumentacije.

Rok dokončanja del pomeni izvršitev vseh obveznosti izvajalca po tej pogodbi, vključno z izročitvijo naročniku vse pogodbene dokumentacije, končnega izdelka ter drugih dokumentov v skladu s 14. členom pogodbe.

Če izvajalec zamuja glede na postavljene vmesne roke ali končni rok po 5. členu pogodbe, je o tem dolžan 30 dni pred iztekom roka pisno obvestiti naročnika in ga zaprositi za podaljšanje roka. Podaljšanje vmesnega roka se potrdi s pisnim soglasjem naročnika, za kar ni treba sklepati aneksa k tej pogodbi. Končni rok se podaljša pisno, v obliki aneksa. Do podaljšanja pogodbenega roka brez posledic za izvajalca (kot je na primer unovčitev finančnega zavarovanja, zaračunanje pogodbene kazni in podobno) lahko pride le ob soglasju naročnika.

Pogodbena stranka, na strani katere nastopijo okoliščine, zaradi katerih nastane morebitna potreba po spremembi roka mora drugo stranko o teh okoliščinah obvestiti pisno in nemudoma oziroma najkasneje v 8 dneh po nastopu okoliščin.

**V. OBVEZNOSTI IN ODGOVORNOSTI NAROČNIKA**

1. člen

Naročnik se obvezuje, da bo:

* uvedel izvajalca v delo takoj po veljavnosti te pogodbe,
* izpolnjeval vse predvidene obveznosti v določenih rokih in na dogovorjen način,
* izvajalcu predal v dogovorjenih rokih vso dokumentacijo in informacije, ki jih ima na razpolago in so potrebne za izvedbo prevzetih storitev,
* tesno sodeloval z izvajalcem z namenom, da se prevzete storitve izvršijo pravočasno in v obojestransko zadovoljstvo,
* tekoče obveščal izvajalca o vseh spremembah in na novo nastalih situacijah, ki bi utegnile vplivati na izvršitev prevzetih storitev in odgovarjal na morebitna dodatna vprašanja v zvezi s projektiranjem,
* izvajalcu redno poravnaval denarne obveznosti po tej pogodbi in ga obvestil o kakršnihkoli okoliščinah, ki bi mu lahko preprečile pravočasno plačilo denarnih obveznosti po tej pogodbi.

Naročnik si pridržuje pravico dajati izvajalcu med izdelavo naloge dodatna navodila, ki jih bo moral upoštevati, ne da bi imel pravico do uveljavitve dodatnih stroškov, če taka navodila ne bodo bistveno vplivala na obseg naloge.

**VI. OBVEZNOSTI IN ODGOVORNOSTI IZVAJALCA**

1. člen

S to pogodbo se izvajalec zaveže opraviti v pogodbi in prilogah določene storitve, naročnik pa mu bo za to plačal pogodbeno vrednost.

Izvajalec se zavezuje dela prevzeta po pogodbi izvršiti strokovno in kvalitetno, v skladu z veljavnimi tehničnimi predpisi in standardi ter v skladu z razpisno dokumentacijo in veljavno zakonodajo.

Izvajalec se zavezuje, da bo storitve opravljal s kvalificiranimi kadri, da bo kakovost opravljenih del preverjal in stalno skrbel za odpravo pomanjkljivosti, za katere bo izvedel na podlagi strokovnih preverjanj, nadzora ali informacij naročnika. Kvalifikacijo kadrov mora izvajalec dokazati z ustreznimi listinami.

V času izvedbe pogodbenega dela mora izvajalec sodelovati s predstavnikom naročnika ter naročnika sproti obveščati o tekočih problemih in nastalih situacijah, ki bi utegnile vplivati na izvršitev pogodbenih obveznosti.

Izvajalec je dolžan naročniku v času izvajanja te pogodbe mesečno predložiti poročilo o opravljenem delu. Naročnik lahko zahteva vmesno poročilo tudi v kateremkoli trenutku med izvajanjem pogodbenega dela.

Izvajalcu je poznan predmet pogodbe in vsa spremljajoča tveganja v zvezi z izvedbo del, in je seznanjen z razpisnimi zahtevami oziroma s prejeto dokumentacijo ter so mu razumljivi in jasni pogoji in okoliščine za pravilno in pravočasno izvedbo del.

Izvajalec, kot strokovnjak s področja predmeta pogodbe, nosi odgovornost za vse napake in vso škodo, ki bo nastala kot posledica z njegove strani izvedenih del.

1. člen

V zvezi z izvajanjem prevzetih del po tej pogodbi se izvajalec obvezuje, da bo:

|  |  |
| --- | --- |
|  | * izvajal storitve po tej pogodbi po pravilih stroke, v skladu z navodili naročnika, s skrbnostjo dobrega gospodarja in v pogodbenem roku,
 |
|  | * prevzeta dela izvršil po projektni nalogi in utemeljenih zahtevah naročnika, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in upoštevanju njegovih ekonomskih in tehničnih pogojev, pri čemer bo upošteval vso zakonodajo in tehnične predpise v zvezi s predmetom naročila,
 |
|  | * zagotovil, da bo vsa komunikacija z naročnikom in ostalimi deležniki (tako ustna kot pisna) potekala v slovenskem jeziku,
* naročnika sproti obveščal o vsem, kar bi lahko vplivalo na izvršitev prevzetih obveznosti,
* naročniku kadarkoli omogočil vpogled v izvajanje pogodbenih del in upošteval njegova navodila o posameznih vprašanjih,
* sproti oddajal gradivo v pregled naročniku ter ga po njegovih zahtevah dopolnil oziroma popravil ter ga predal v dogovorjenih izvodih,
* brez izjem sodeloval na rednih tedenskih koordinacijah in usklajevalnih sestankih z naročnikom in njegovim inženirjem, ministrstvi, občinami in drugimi organizacijami ali tretjimi osebami,
* na pobudo naročnika v vsaki fazi izdelave projektne dokumentacije dajal pojasnila v zvezi z njeno izdelavo,
* na svoje stroške in v roku, sporazumno določenem med pogodbenima strankama, izvršil dopolnitve in spremembe projektne dokumentacije, če se ugotovi, da je glede na predmet in obseg pogodbe pomanjkljiva,
* za vsako spremembo, za katero misli, da je smotrna in ni v skladu s projektno nalogo, priskrbel predhodno soglasje naročnika,
 |
|  | * predhodno pisno obveščal naročnika o vsaki finančni, vsebinski oziroma časovni spremembi, ki lahko vpliva na izvedbo pogodbenih del in pri tem podal ustrezno utemeljitev,
* aktivno sodeloval z naročnikom, pri svojem delu upošteval smernice in delovna napotila ter zahteve, ki so ali še bodo dane z dokumentacijo in tiste, ki bodo v obliki zapisnikov koordinacije dogovorjene na skupnih sestankih,
* poročal o napredku izvajanja pogodbenih obveznosti na vsak pisni poziv naročnika v vsebini in obsegu, kot jo določi naročnik,
* sodeloval pri reviziji in recenziji projektne dokumentacije, v vseh morebitnih upravnih postopkih za izdajo upravnih dovoljenj ter izvršil vse korekcije projektne dokumentacije po utemeljenih zahtevah,
 |
|  | * naročniku, pooblaščenim osebam pristojnega ministrstva, Računskega sodišča, Urada za nadzor proračuna ter drugim pristojnim organom kadarkoli omogočil dostop do fizičnih rezultatov projekta ter vse dokumentacije, vezane na projekt in vpogled vanjo,
* naročniku najkasneje v roku 10 delovnih dni od prejema sklenjene pogodbe predal seznam projektantov posameznih načrtov in dodatnih strokovnjakov, ki bodo sodelovali pri izvedbi naročila, in sicer se mora navesti izključno po enega strokovnjaka za vsako področje. Za vse te posameznike bo potrebno ob seznamu predložiti dokazila, da strokovnjaki izpolnjujejo zakonsko določene pogoje za opravljanje funkcije, ki jo prevzemajo.
* naročniku posredoval seznam usposobljenih kadrov, ki bodo izvajali delo, morebitno spremembo navedenih kadrov bo izvedel samo s predhodnim pisnim soglasjem naročnika,
* za vse zahtevane kadre skladno z razpisno dokumentacijo najkasneje v roku 15 delovnih dni po podpisu pogodbe naročniku dostavil potrdila o vpisu v imenik pooblaščenih inženirjev pri IZS,
* spoštoval vsa določila razpisnih pogojev,
* sodeloval z izvajalci gradnje,
* izvajal projektantski nadzor ter potrjeval utemeljene spremembe in dopolnitve projekta za izvedbo,
* izvedel postopke verifikacije strukturnih podsistemov, ki so predmet te pogodbe,
* za dela predložil v roku 7 dni po uvedbi v delo podroben terminski in finančni plan, ki ga potrdi naročnik,
* končne izdelke naročniku predal v slovenskem jeziku.
 |

Dokumentacija, ki jo izdela izvajalec, je last naročnika in jo izvajalec preda tretji osebi samo s soglasjem naročnika, izvajalcu pa kadarkoli, na njegovo zahtevo. Izvajalec je dolžan hraniti izvod kompletnega gradiva v svojem arhivu.

Izvajalec s podpisom te pogodbe izjavlja, da je funkcija po tej pogodbi kot projektanta in nadzornika nezdružljiva s funkcijo izvajalca (gradnje), zato se bo tudi v tem smislu izogibal nasprotju interesov. Kršitev tega pa je lahko razlog za odstop od pogodbe s strani naročnika in uveljavitev nastale škode.

1. člen

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, uveljavi zavarovanja za izvedbo pogodbenih obveznosti, v primeru škode pa tudi zahteva odškodnino.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo.

Če bi pogodbena kazen obračunana skladno s 13. členom te pogodbe presegla mejo, ki je v navedenem členu določena kot največja vrednost pogodbene kazni, lahko naročnik razdre pogodbo in poleg pogodbene kazni zahteva razliko do popolne odškodnine.

**VII. ZAVAROVANJE POSLA**

1. člen

Izvajalec mora v roku deset (10) delovnih dni od prejema sklenjene pogodbe, kot pogoj za veljavnost pogodbe, naročniku predložiti finančno zavarovanje za dobro izvedbo pogodbenih obveznosti v višini 5 % (pet odstotkov) celotne pogodbene vrednosti z DDV, ki mora biti brezpogojna in plačljiva na prvi poziv in jo lahko naročnik unovči, če izvajalec svojih obveznosti do naročnika ne opravlja v skladu s pogodbo.

Finančno zavarovanje za dobro izvedbo pogodbenih obveznosti mora biti veljavno še najmanj 30 dni po izteku roka za dokončanje vseh del. Vrednost garancije za dobro izvedbo del se na dan prevzema del po zaključeni FAZI A zmanjša za del prevzetih del in sicer tako, da se po prevzemu IZN (odprava popravkov po izvedeni reviziji in recenziji) zmanjša na vrednost 5 % (pet odstotkov) pogodbene vrednosti del faze B z DDV. Izvajalec lahko predloži tudi letno finančno zavarovanje v ustrezni višini. V primeru predložitve letnega zavarovanja mora izvajalec najkasneje 15 dni pred iztekom starega predložiti zavarovanje za novo letno obdobje, sicer naročnik unovči obstoječe finančno zavarovanje.

Naročnik lahko zavarovanje uveljavi brez predhodnega opomina.

V primeru, da bo naročnik unovčil finančno zavarovanje, je izvajalec nemudoma, najkasneje pa v roku deset (10) delovnih dni dolžan naročniku dostaviti novo in vsebinsko enako finančno zavarovanje za dobro izvedbo pogodbenih obveznosti. V primeru kršitve te določbe lahko naročnik odstopi od pogodbe in zahteva povrnitev vse škode, ki mu je s tem nastala. Tudi sama unovčitev finančnega zavarovanja je po presoji naročnika lahko razlog za odstop od pogodbe.

**VIII. PLAČILNI POGOJI**

1. člen

Stranki se dogovorita, da bo naročnik izvajalcu (oz. podizvajalcem) za Fazo A plačeval dejansko opravljena dela na podlagi posamezne zbirne začasne mesečne situacije v odstotku glede na izvršena dela, pri čemer pa bo pogodbeno delo dokončno prevzeto šele kot celota.

Do predaje izdelane projektne dokumentacije Faze A sme izvajalec obračunati največ 95 % vrednosti izvedenih pogodbenih del Faze A, preostalih 5 % pa sme izvajalec obračunati šele po pridobitvi potrdila s strani nadzornega inženirja o uspešno zaključenih pogodbenih obveznostih s strani izvajalca.

Stranki se prav tako dogovorita, da bo naročnik izvajalcu (oz. podizvajalcem) za Fazo B1 plačeval dejansko opravljena dela na podlagi zbirne mesečne situacije glede na dejansko opravljene ure po sistemu obračuna del po enoti mere. Obračunska enota mere je 1 (ena) ura pogodbenega dela.

Stranki se dogovorita, da bo naročnik izvajalcu (oz. podizvajalcem) za Fazo B2 plačal dejansko opravljena dela v na podlagi posamezne zbirne začasne mesečne situacije v odstotku glede na izvršena dela, pri čemer pa bo pogodbeno delo dokončno prevzeto šele kot celota.

Do predaje izdelane projektne dokumentacije Faze B2 sme izvajalec obračunati največ 95 % vrednosti izvedenih pogodbenih del Faze B2, preostalih 5 % pa sme izvajalec obračunati šele po pridobitvi potrdila s strani nadzornega inženirja o uspešno zaključenih pogodbenih obveznostih s strani izvajalca.

Situacija se izdela v obliki, odobreni s strani naročnika in podpisani s strani pooblaščenega predstavnika izvajalca. V situaciji se za vsako posamezno aktivnost prikažejo opravljene storitve v skladu s pogodbo. Vrednost posamezne mesečne situacije je odvisna od dejanske količine opravljenih del v mesecu, na katerega se nanaša izstavljena situacija.

Opravljena dela izvajalec obračuna z izstavitvijo računa oz. začasne ali končne situacije.

1. člen

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku petnajst (15) dni po prejemu potrditi oziroma zavrniti. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

Izvajalec je dolžan skupaj s situacijo dostaviti tudi poročilo, kjer so opisana dela, ki so zajeta v mesečni situaciji vključno s spremljavo terminskega in finančnega plana aktivnosti. Istočasno bo izvajalec kopijo situacije vključno s poročilom dostavil tudi inženirju.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

V primeru, da naročnik po potrditvi situacije ali računa dokaže neskladnost pri izvajanju del izvajalca ali njegovih podizvajalcev, ki jih je že plačal, je izvajalec dolžan naročniku povrniti celoten znesek tega računa oziroma situacije ali njegov ustrezen del.

Račun, ki je izstavljen na naročnika mora obvezno vsebovati navedbo številke pogodbe in naziva javnega naročila, ter specifikacijo opravljenega dela.

Naročnik poravna dogovorjene obveznosti na osnovi predloženih računov izvajalca na njegov transakcijski račun, na 30. dan od prejema računa.

12.a člen

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal pisno soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz Navodil za pripravo ponudbe. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del ali če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca.

Imenovanje podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

V kolikor naročnik ni zavezan k neposrednim plačilom podizvajalcem, mora izvajalec najkasneje v šestdestih (60) dneh od plačila končnega/zadnjega računa/situacije poslati naročniku svojo pisno izjavo in pisno izjavo posameznega podizvajalca, da je ta podizvajalec prejel plačilo za izvedene storitve povezane s predmetom te pogodbe. Če izvajalec ne ravna skladno s tem določilom, bo naročnik Državni revizijski komisiji podal predlog za uvedbo postopka o prekršku.

**IX. POGODBENA KAZEN**

1. člen

Za vsak dan zamude dokončanja prevzetih del po tej pogodbi v rokih iz 5. člena te pogodbe bo izvajalec plačal naročniku pogodbeno kazen v višini 2‰ (dva promila) od vrednosti pogodbenih del brez DDV, vendar največ 10% (deset odstotkov) od vrednosti pogodbenih del brez DDV.

Pogodbena kazen se obračuna s končnim obračunom.

V primeru, da naročnikov pregledovalec po končnem pregledu projektne dokumentacije izda negativno mnenje, bo izvajalec plačal naročniku pogodbeno kazen v višini 10% od vrednosti pogodbenih del brez DDV.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti neodvisno od uveljavljanja pogodbene kazni.

**X. PREVZEM POGODBENEGA DELA IN ODPRAVA NAPAK**

1. člen

Izvajalec je dolžan s pisno izjavo obvestiti naročnika, da je pogodbena dela končal in mu izročiti vso potrebno dokumentacijo, da bo lahko prevzel izvedena dela.

Izvajalec mora predati naročniku vso dokumentacijo iz te pogodbe v rokih, številu izvodov in formatih oziroma obliki, kot je opredeljeno s to pogodbo in Projektno nalogo.

Prevzem vseh del se opravi s primopredajnim zapisnikom, ki ga podpišejo naročnik in izvajalec po zaključku del in odpravi vseh eventualnih pomanjkljivosti, vse skladno z določbami te pogodbe.

1. člen

Primopredaja se izvede po fazah in rokih, ki so opredeljeni z izvedbenimi roki v tej pogodbi.

Pomanjkljivosti ali napake je izvajalec dolžan odpraviti v dogovorjenem roku.

Odprava napake v tako dogovorjenem roku izvajalca ne odveže plačila pogodbene kazni in vse druge nastale škode.

Naročnik lahko zaradi ugotovljenih pomanjkljivosti in napak te odpravi tudi sam na stroške izvajalca in izvajalca terja za vso nastalo škodo.

**XI. SKRBNIK POGODBE**

1. člen

Pooblaščeni predstavnik naročnika – vodja projekta – je \_\_\_\_\_\_\_\_\_\_\_\_\_\_\_\_.

Za strokovni nadzor naročnik pooblašča predstavnika inženirja: \_\_\_\_\_\_\_\_\_\_\_\_\_\_\_\_\_\_\_\_\_\_

Izvajalec je dolžan vso pisno korespondenco pošiljati naročniku in inženirju.

Predstavnik naročnika oz. inženirja se lahko zamenja s pisnim obvestilom nasprotni pogodbeni stranki, za kar ni potrebno sklepati aneksa k tej pogodbi.

Vodja projekta je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektant s področja projektiranja železniške infrastrukture - za izdelavo načrta tirnih naprav je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektant s področja projektiranja železniške infrastrukture - za izdelavo načrta gradbenih konstrukcij premostitvenih objektov: \_\_\_\_\_\_\_\_\_\_\_\_\_\_\_

Projektant s področja projektiranja železniške infrastrukture - za izdelavo načrta telekomunikacijskih (TK) naprav je: \_\_\_\_\_\_\_\_\_\_\_\_\_\_\_\_\_\_\_\_\_\_

Projektant s področja projektiranja železniške infrastrukture - za izdelavo načrta vozne mreže:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektant s področja projektiranja železniške infrastrukture - za izdelavo načrta signalno varnostnih (SV) naprav: \_\_\_\_\_\_\_\_\_\_\_\_\_\_\_\_\_

Projektant s področja projektiranja arhitekture: \_\_\_\_\_\_\_\_\_\_\_\_\_\_\_\_\_\_\_\_.

Spremembo vodje projekta iz ponudbe oz. kateregakoli strokovnjaka lahko izvajalec izvede s predhodnim pisnim soglasjem naročnika, za kar ni potrebno sklepati aneksa k tej pogodbi. Na novo predlagani vodja projekta oz. projektant posameznega področja mora izpolnjevati enake pogoje, kot so bili zahtevani v okviru predmetnega javnega naročila. Predlogu mora biti predložena vsa dokumentacija, ki bo izkazovala izpolnjevanje prej navedenih pogojev.

**XII. AVTORSKE PRAVICE IN PRAVICE INTELEKTUALNE LASTNINE**

1. člen

Na projektni dokumentaciji in drugi dokumentaciji, ki je predmet pogodbe, ter na nosilcih, na katerih je fiksirana takšna dokumentacija, pridobi naročnik lastninsko pravico. Naročnik pridobi lastninsko pravico tudi na drugih premičninah (kot so na primer modeli), ki jih izvajalec izdela za izpolnitev predmeta pogodbe.

Na projektni dokumentaciji in drugi dokumentaciji ter na vseh avtorskih delih, ki jih izvajalec izdela sam ali da izdelati za naročnika po tej pogodbi, pridobi naročnik vse materialne avtorske pravice in druge pravice avtorja, kot je določeno v tem členu. Glede na to, da je izvajalec pravna oseba, izvajalec naročniku izrecno zagotavlja, da bo od vseh avtorjev oz. soavtorjev, ki bodo izdelovali oziroma sodelovali pri izdelavi projektne dokumentacije in druge dokumentacije ter druga avtorska dela, ki so predmet pogodbe, pridobil vse materialne avtorske pravice in druge pravice avtorjev (na takšni projektni dokumentaciji, drugi dokumentaciji oziroma drugih avtorskih delih) ter jih nato skladno z določili te pogodbe prenesel naprej na naročnika. Za vse materialne avtorske pravice in druge pravice avtorjev (na takšni projektni dokumentaciji, drugi dokumentaciji oziroma drugih avtorskih delih) se šteje, da so v skladu z določili te pogodbe prenesene na naročnika v trenutku, ko jih pridobi izvajalec.

V skladu z zgornjim odstavkom tega člena izvajalec na naročnika izključno prenaša vse materialne avtorske pravice in druge pravice avtorja (na projektni dokumentaciji, drugi dokumentaciji oziroma drugih avtorskih delih, ki nastanejo zaradi izpolnitve te pogodbe oziroma v zvezi s to pogodbo), zlasti pa naslednje pravice:

* pravico reproduciranja,
* pravico distribuiranja,
* pravico javnega izvajanja,
* pravico javnega prenašanja,
* pravico javnega prikazovanja,
* pravico dajanja na voljo javnosti,
* pravico predelave,
* pravico uporabe dela v predelani obliki,
* pravico preoblikovanja v drugo obliko (npr. iz elektronske v pisno ...),
* pravico dostopa in izročitve.

Izvajalec in naročnik soglašata, da lahko naročnik materialne avtorske pravice ali druge pravice avtorja, ki jih pridobi po tej pogodbi prenese naprej na tretje osebe.

Moralne avtorske pravice ostanejo avtorju skladno z veljavno zakonodajo s področja avtorskih in sorodnih pravic.

V izogib dvomom stranki določata, da skupna pogodbena vrednost za izvedbo avtorskih del, ki so predmet pogodbe, že vsebuje znesek avtorskega honorarja. Skladno z navedenim za prenos materialnih avtorskih pravic in drugih pravic avtorja po tej pogodbi naročnik izvajalcu ne dolguje dodatnega plačila.

**XIII. ODSTOP OD POGODBE**

1. člen

Če katera od strank te pogodbe krši oziroma ne izpolni svoje obveznosti po tej pogodbi, lahko nasprotna stranka pod pogoji, ki so določeni v nadaljevanju, odstopi od te pogodbe. V primeru, da katera od strank krši določbe te pogodbe, mora nasprotna stranka, kolikor namerava odstopiti od pogodbe, s pisnim pozivom pozvati stranko, ki krši določbe te pogodbe, da v primernem roku, ki ne sme biti krajši od osem (8) dni, odpravi kršitve te pogodbe.

Če kršitev v določenem primernem roku ni odpravljena, sme stranka, ki je zahtevala odpravo kršitve, odstopiti od pogodbe. Stranka, ki je odstopila od pogodbe, ima pravico od nasprotne stranke zahtevati povrnitev škode.

V primeru odstopa sta pogodbeni stranki dolžni izpolniti svoje obveznosti, ki so nastale do trenutka prenehanja pogodbe in ki jih je objektivno mogoče izpolniti, ne glede na prenehanje pogodbe.

Naročnik lahko s pisnim obvestilom, ki ga pošlje izvajalcu, odstopi od pogodbe takoj brez določitve dodatnega roka, ne da bi s tem bila omejena možnost uresničevanja drugih pravic ali uporaba pravnih sredstev, ki jih ima v skladu z zakonom na voljo, če:

* izvajalec postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 30 dni po prejemu pisnega naloga naročnika, naj jih nadaljuje;
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem je dolžan izvajalcu povrniti vse do prejema obvestila nastale upravičene stroške, brez kakršnekoli škode ali nadomestila.

1. člen

Med veljavnostjo te pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
	+ v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
	+ zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu, v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnekoli škode.

**XIV. PROTIKORUPCIJSKA KLAVZULA**

1. člen

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

**XV. REŠEVANJE SPOROV**

1. člen

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani, ki odloča po slovenskem pravu.

**XVI. KONČNE DOLOČBE**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-        če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
-        če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
 o        plačilom za delo,
 o        delovnim časom,
 o        počitki,
 o        opravljanjem dela na podlagi pogodb civilnega prava kljub obstoju elementov delovnega

 razmerja ali v zvezi z zaposlovanjem na črno
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

1. člen

V primeru predčasnega prenehanja pogodbe zaradi vzrokov iz prejšnjega člena, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčiti dano finančno zavarovanje za dobro izvedbo pogodbenih obveznosti. V primeru, da škode ni možno ugotoviti, se ta obračuna v višini 10 % od pogodbene vrednosti brez DDV.

1. člen

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, v skladu z veljavno zakonodajo, ki ureja javna naročila.

1. člen

Pogodba je sklenjena pod odložnim pogojem, in sicer mora izvajalec za izpolnitev pogoja predložiti naročniku, v roku desetih (10) delovnih dni od prejema sklenjene pogodbe, finančno zavarovanje za dobro izvedbo pogodbenih obveznosti, skladno z določili te pogodbe.

Če izvajalec ne bo izpolnil zahtevanih obveznosti iz prvega odstavka tega člena te pogodbe, se šteje, da pogodba ni bila sklenjena, naročnik pa bo unovčil finančno zavarovanje za resnost ponudbe, v nasprotnem primeru, ob izpolnitvi pogoja iz prvega odstavka tega člena, pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

1. člen

Ta pogodba je napisana v šestih enakih izvodih, od katerih prejme izvajalec en (1) izvod, naročnik pa pet (5) izvodov.

Priloga:

* + ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,
	+ podatki o podizvajalcu (\_\_ kom),
	+ zahteve za neposredna plačila in soglasja podizvajalcev (\_\_ kom).

IZVAJALEC NAROČNIK

REPUBLIKA SLOVENIJA

Ministrstvo za infrastrukturo

Direkcija Republike Slovenije za infrastrukturo

Datum:………………………… Datum:…………………………